stanford-oval/wikipedia huggingface dataset:
יוזף סיגטי
חייו

סיגטי נולד בבודפשט ולמד באקדמיה המלכותית בעיר זו. הוא הופיע בקונצרט הראשון שלו בגיל 13, ובשנת 1912 יצא לסיור הקונצרטים הראשון שלו באירופה. בהמשך סייר והופיע בארצות שנות, בין השאר גם בארץ ישראל. הוא ניגן עם תזמורות מהגדולות ומהחשובות בעולם ובתקופה מסוימת לימד בקונסרבטוריון בז'נבה שבשווייץ.
בשנת 1925 הופיע בפעם הראשונה בארצות הברית, וב-1951 התאזרח בה.
הרפטואר של סיגטי היה רב ומגוון והקיף את ספרות הכינור, לא רק הקלאסית והרומנטית אלא גם המודרנית. הוא גם הרבה בהקלטות.
סיגטי היה חבר ותיק של בלה בארטוק, חברות שנמשכה כל חייהם. הוא חלק עם ברטוק את הלאומיות הנלהבת שלו ואת התנגדותו לפשיזם. השניים היגרו לארצות הברית כמעט בו זמנית, כשסיגטי הקדים את ברטוק במעט. לאחר בואם לאמריקה הופיעו השניים ברסיטל משותף בספריית הקונגרס ב-11 באפריל 1940.
בתו של סיגטי נישאה לפסנתרן הרוסי-גאורגי ניקיטה מגלוב.
סיגטי פרש מן ההופעות בשנת 1960.
יוזף פוניאטובסקי

| --- | --- |

 לידה:  7 במאי 1763 וינה, ממלכת הבסבורג ממלכת הבסבורג 
 פטירה:  19 באוקטובר 1813 (בגיל 50) לייפציג, ממלכת סקסוניה ממלכת סקסוניה 
 מקום קבורה:  קריפטת לאונרד הקדוש 
 מדינה:  צרפת, האיחוד הפולני-ליטאי 
 בן או בת זוג:  Henriette de Puget de Barbentane 
 צאצאים:  Józef Poniatowski 
 השתייכות:  חיל רגלים 
 תקופת הפעילות:  1787–1813 (כ־26 שנים) 
 דרגה:  מרשל האימפריה 
 פעולות ומבצעים
 המלחמות הנפוליאוניות  קרב בורודינו  קרב סמולנסק  קרב ויאזמה  Battle of Krasnoi  הקואליציה האנטי-צרפתית השישית  Battle of Raszyn  Battle of Markuszów  קרב מצ'ייוביצה  Battle of Zieleńce  Battle of Dubienka  קרב לייפציג 
 עיטורים
 מרשל האימפריה  הצלב הגדול עם כוכב של וירטוטי מיליטארי  צלב גדול של לגיון הכבוד  מסדר סטניסלב הקדוש  מפקד הצלב בווירטוטי מיליטארי  המסדר הריבוני הצבאי של מלטה  Royal Order of the Two-Sicilies  מסדר העיט האדום  עיטור מסדר העיט הלבן של פולין  מסדר העיט השחור  מרשל צרפת  שמות החקוקים בשער הניצחון בפריז  מסדר סטפנוס הקדוש 
 
פסל רכוב של יוזף פוניאטובסקי מאת ברטל תורוואלסן
הנסיך יוזף אנטוני פוניאטובסקי (בפולנית: Józef Antoni Poniatowski; ‏7 במאי 1763–19 באוקטובר 1813) היה מצביא פולני שכיהן כשר המלחמה של דוכסות ורשה.
ביוגרפיה

פוניאטובסקי נולד בשנת 1763 למשפחת אצולה (היה אחיינו של מלך פולין האחרון, סטניסלאב פוניאטובסקי), התגייס לצבא ושרת במלחמת פולין-רוסיה. לאחר חלוקת פולין והתפטרותו של דודו המלך הוחרם רכושו של פוניאטובסקי בידי הרוסים והוא יצא לגלות.
הוא עבר לווינה ולאחר מכן לברלין. לאחר עלייתו לשלטון של נפוליאון בונפרטה בצרפת הבטיח נפוליאון לעמים משועבדים שונים, בהם היהודים והפולנים, עצמאות, וכך זכה בתמיכתם. פולנים רבים הצטרפו לצבאו של נפוליאון, בהם גם פוניאטובסקי, שראה זאת כהזדמנות חדשה להקמת פולין.
הוביל כמה גייסות מתנדבים בקרבות מול אוסטריה ופרוסיה. הן מפקדי הצבא הצרפתי והן קצינים מתנדבים הבחינו בכישרונו ולאחר שאישר נפוליאון את הקמת דוכסות ורשה מונה פוניאטובסקי למרשל.
לאחר הפלישה הצרפתית לרוסיה פיקד על הארמייה החמישית המורכבת מצרפתים גרמנים ופולנים יחד עם ז'רום בונפרטה, הצעיר שבאחיו של נפוליאון. לחם בקרבות שונים בתחומי האימפריה הרוסית, בין היתר קרב בורודינו. לאחר לכידת מוסקבה נכנס בראש גדוד פולני אל תוך העיר ההרוסה, שמגיניה נטשו אותה. לאחר הנסיגה מרוסיה הקים צבא מתנדבים פולני חדש שהשתתף בקרב לייפציג. במהלך הקרב נבהל סוסו של פוניאטובסקי והלה לא הצליח לרסן אותו הוא הועף מגב הסוס ומת. שרידיו הועברו לקתדרלת ואוול בקרקוב. אנדרטה לכבודו הוקמה בוורשה, אולם היא נהרסה במהלך ההפצצות הגרמניות במלחמת העולם השנייה.
יחסי מקסיקו–שוודיה

| יחסי מקסיקו–שוודיה |
| --- | --- |
מקסיקו: שוודיה


מקסיקו: שוודיה
שטח (בקילומטר רבוע)
1,964,375: 450,295
אוכלוסייה
131,133,866: 10,619,488
תמ"ג (במיליוני דולרים)
1,788,887: 593,268
תמ"ג לנפש (בדולרים)
13,642: 55,866
משטר
רפובליקה פדרלית: מונרכיה חוקתית

יחסי מקסיקו–שוודיה הם היחסים הדיפלומטיים שבין מקסיקו לבין ממלכת שוודיה. שתי המדינות חברות בארגון לשיתוף פעולה ולפיתוח כלכלי ובאו"ם.
היסטוריה

היחסים הראשוניים בין מקסיקו לשוודיה החלו בשנת 1850 כשנפתחה קונסוליה שוודית בעיר וראקרוס. ב-29 ביולי 1885 נחתם הסכם הידידות, המסחר והניווט בין שתי המדינות. בשנת 1956 נפתחה השגרירות השוודית במקסיקו סיטי.
בשנת 1980, נשיא מקסיקו חוסה לופס פורטייו ערך ביקור רשמי בשוודיה. בשנת 1982, ביקרו המלך קרל השישה עשר גוסטף משוודיה והמלכה סילביה משוודיה ביקור רשמי במקסיקו. המלכים ביקרו בהמשך ביקור ממלכתי שני במקסיקו בשנת 2002. כמו כן נערכו מספר ביקורים רמי דרג של נשיאי מקסיקו וראשי ממשלת שוודיה במדינות זו של זו בהתאמה.
בשנת 1982 קיבלו אלפונסו גרסיה רובלס ממקסיקו ואלווה מירדאל, שוודיה, פרס נובל לשלום "[על] עבודתם המפוארת במשא ומתן במסגרת האו"ם, שם שניהם מילאו תפקידים מכריעים וזכו להכרה בינלאומית". בשנת 2013 ביקר ראש ממשלת שוודיה פרדריק ריינפלט ביקור רשמי במקסיקו ונפגש עם נשיא מקסיקו אנריקה פניה נייטו. במהלך הביקור הדגישו שתי המדינות את חשיבות היחסים בין שתי המדינות וחתמו על כמה הסכמים דו צדדיים.
ביקורים רמי דרג

ביקורים רמי דרג ממקסיקו לשוודיה
הנשיא חוסה לופס פורטייו (1980)
הנשיא מיגל דה לה מדריד (1988)
הנשיא קרלוס סלינס (1993)
הנשיא ויסנטה פוקס (2003)
ביקורים רמי דרג משוודיה למקסיקו
ראש הממשלה תורביורן פלדין (1981)
המלך קרל השישה עשר גוסטב (1982, 2002)
ראש הממשלה אולוף פלמה (1984)
ראש הממשלה ינגוואר קרלסון (1986)
ראש הממשלה פרדריק ריינפלט (2013)
הסכמים דו צדדיים

במהלך השנים שתי המדינות חתמו על כמה הסכמים דו-צדדיים כמו חוזה ידידות, מסחר וניווט (1885); הסכם על ביטול אשרות לבעלי דרכונים רגילים (1954); הסכם לשיתוף פעולה מדעי וטכני (1980); הסכם על הימנעות ממיסוי כפול ומניעת הונאת מיסים (1993); הסכם סחר חופשי בין האיחוד האירופי למקסיקו (1997); הסכם להקמת ישיבה משותפת לדיון באינטרסים משותפים (1998); הסכם לקידום והגנה על השקעות הדדיות (2000); הסכם לשיתופי אשראי ויצוא (2013) והסכם לשיתוף פעולה בכרייה (2013).
תחבורה

קיימות טיסות ישירות בין מקסיקו לשוודיה עם חברות התעופה הבאות: תומאס קוק איירליינס סקנדינביה ו-TUIfly נורדיק.
יחסי סחר

בשנת 1997 חתמה מקסיקו על הסכם סחר חופשי עם האיחוד האירופי (הכולל את שוודיה). מאז, הסחר בין שתי המדינות גבר באופן דרמטי. בשנת 2018 הסתכם המסחר בין מקסיקו לשוודיה במיליארד דולר. שוודיה היא שותפת הסחר הגדולה ביותר של מקסיקו בעולם. בין המוצרים שמקסיקו מייצאת לשוודיה הם: מוצרים מוגמרים ואלכוהול. הייצוא השוודי למקסיקו הוא כולל בעיקר מוצרים מוגמרים, מכוניות ותרופות. יש כיום למעלה ממאתיים חברות שוודיות הפועלות במקסיקו, ביניהן: אסטראזנקה, אריקסון, סנסל סלולוזה א.ב. וולוו.
נציגויות דיפלומטיות

מקסיקו מחזיקה בשוודיה שגרירות בסטוקהולם.
שוודיה מחזיקה במקסיקו שגרירות במקסיקו סיטי.
יחסי אסטוניה – סן מרינו

| יחסי אסטוניה – סן מרינו |
| --- | --- |
אסטוניה: סן מרינו


אסטוניה: סן מרינו
שטח (בקילומטר רבוע)
45,228: 61
אוכלוסייה
1,356,415: 33,579
תמ"ג (במיליוני דולרים)
40,745: 1,855
תמ"ג לנפש (בדולרים)
30,039: 55,254
משטר
דמוקרטיה פרלמנטרית: רפובליקה

שר החוץ האסטוני סוון מיקסר (משמאל) נפגש עם עמיתן מסן מרינו ניקולה רנצי בשולי העצרת הכללית של האומות המאוחדות בניו יורק, 2017
יחסי אסטוניה–סן מרינו הם היחסים הדיפלומטיים שבין רפובליקת אסטוניה לבין הרפובליקה המרוממת של סן מרינו.
היסטוריה

היחסים הדיפלומטיים בין אסטוניה לסן מרינו כוננו ב-9 ביולי 2003. השגרירה הראשונה של סן מרינו באסטוניה, סילביה ברטי, העבירה את כתב האמנתה לנשיא טומאס הנדריק אילווס ב-21 בפברואר 2008. השגריר של אסטוניה בסן מרינו הוא תושב רומא.
ייצוג

סן מרינו אינה מיוצגת באסטוניה כלל, הן בדרג הקונסולרי והן בדרג השגרירות.
אסטוניה אינה מיוצגת בסן מרינו בדרג השגרירות אלא באמצעות שגרירותה שברומא, בירת איטליה.
יחסים כלכליים

| נתוני הסחר בין אסטוניה לבין סן מרינו (באלפי אירו)> שנה | נתוני הסחר בין אסטוניה לבין סן מרינו (באלפי אירו)> סך הכל | נתוני הסחר בין אסטוניה לבין סן מרינו (באלפי אירו)> ייצוא מאסטוניה | נתוני הסחר בין אסטוניה לבין סן מרינו (באלפי אירו)> ייבוא לאסטוניה |
| --- | --- | --- | --- |
| 2007 | 368 | 57 | 311 |
| 2008 | 410 | 377 | 33 |
| 2009 | 45 | 18 | 27 |
| 2010 | 171 | 144 | 27 |
| 2011 | 221 | 170 | 51 |
| 2012 | 162 | 121 | 41 |
| 2013 | 233 | 106 | 127 |
| 2014 | 258 | 117 | 141 |
| 2015 | 134 | 90 | 44 |
| 2016 | 147 | 52 | 95 |
יחס נראות

יחס נראות הוא מדד המשמש להערכת כוחן או יעילותן של בדיקות אבחון בזיהוי קיומם של מצבים או בזיהוי העדרם. יחס נראות הוא היחס בין הסתברות תוצאות בדיקה מסוימת באנשים חולים להסתברות תוצאות הבדיקה באנשים בריאים.
מבחן אבחון עשוי להצביע על קיומה של מחלה או לזהות את העדרה, אולם כאשר מבחן האבחון איננו מדד הזהב (הידיעה המדויקת ביותר לגבי קיומה של מחלה) לאבחון המחלה, חלק מתוצאות המבחן יהיו שגויות (חיובי שגוי או שלילי שגוי). יחס נראות מתאר פי כמה סביר שנבדקים עם המחלה ימצאו חולים מאשר נבדקים ללא המחלה.
אדם מופנה לבדיקת אבחון כאשר כבר ישנה הסתברות מסוימת לקיומה של המחלה בגופו, בעזרת ערך יחס נראות ניתן לחשב את ההסתברות לקיומה של המחלה לאחר הבדיקה. כאשר יחס הנראות שווה ל־1, לא חל כל שינוי בהסתברות קיום המחלה לפני ואחרי הבדיקה, גם טווח מעט גדול יותר (0.5<יחס נראות<2) מצביע על שינוי לא משמעותי בהסתברות. יחס נראות גדול מ־10 או קטן מ־0.1 משפיע מאוד על הסתברות קיום המחלה לאחר הבדיקה ונחשב אינדיקציה טובה ליכולתה של הבדיקה לזהות או לשלול מחלה.
יחס נראות מסומן בדרך כלל באותיות ,LR שהן ראשי התיבות למונח האנגלי Likelihood Ratio.
דוגמה מעשית

| 0 | 1 | 2 | 3 | 4 |
| --- | --- | --- | --- | --- |
|  |  | זיהוי תסחיף ריאתי באמצעות אנגיוגרפיה | זיהוי תסחיף ריאתי באמצעות אנגיוגרפיה |  |
|  |  | קיים | לא קיים | יחס נראות (LR) |
| תסחיף ריאתי על פי תוצאות מיפוי ריאות | סבירות גבוהה |  \ 102 |  \ 14 |  {102/251 \over 14/630}=18.3 |
| תסחיף ריאתי על פי תוצאות מיפוי ריאות | סבירות ביניים |  \ 105 |  \ 217 |  {105/251 \over 217/630}=1.2 |
| תסחיף ריאתי על פי תוצאות מיפוי ריאות | סבירות נמוכה |  \ 39 |  \ 273 |  {39/251 \over 273/630}=0.36 |
| תסחיף ריאתי על פי תוצאות מיפוי ריאות | תוצאה נורמלית |  \ 5 |  \ 126 |  {5/251 \over 126/630}=0.1 |
|  | סה"כ |  \ 251 |  \ 630 |  |
בדוגמה להלן נבדקת יכולת בדיקת מיפוי ריאות בזיהוי תסחיף ריאתי. המיפוי הצביע על ארבע דרגות סבירוּת לקיומו של תסחיף ריאתי ותוצאותיו הושוו לאנגיוגרפיה של הריאות. תוצאות אנגיוגרפיה נחשבות למדויקות ביותר בזיהוי תסחיף ריאתי, אך הסיכון בביצוע מיפוי ריאות נמוך יותר מזה של אנגיוגרפיה. מכאן הטעם בביצוע מיפוי ריאות והצורך לבחון את דיוק הבדיקה.
יחס הנראות לכל דרגת סבירות על פי המיפוי יתקבל מחלוקת ההסתברות לזיהוי החולים כחולים (102 נבדקים בקטגוריה של סבירות גבוהה מתוך סך של 251 חולים) בהסתברות לזיהוי בריאים כחולים (14 נבדקים באותה קטגוריה מתוך סך של 630 בריאים). כך ימצא שיחס נראות לסבירות גבוהה לתסחיף ריאתי על פי מיפוי הריאות הוא 18.3. ערכו הגבוה מ־10 מעיד על יכולת משמעותית של הבדיקה לזהות תסחיף ריאתי (כאשר הסבירות על פיה גבוהה). באותה דרך, חישוב יחס נראות לתוצאות נורמליות יגלה תוצאה של 0.1 ומכאן שתוצאה נורמלית של מיפוי ריאות יכולה לשלול קיומו של תסחיף ריאתי.
לשאר דרגות הסבירות של בדיקת מיפוי ריאות יחסי נראות המעידים על יכולת נמוכה של הבדיקה לזהות או לשלול תסחיף ריאתי, במיוחד אמורים הדברים לתוצאות של סבירות ביניים שלהם מחושב יחס נראות של 1.2 המעיד על הסתברות דומה לזיהוי תסחיף בחולים ולזיהוי תסחיף בבריאים.
דוגמה מעשית > הסתברות לאחר בדיקה

בדרך כלל קיימת הסתברות מסוימת לקיומו של תסחיף ריאתי כבר לפני הבדיקה. ההסתברות יכולה לנבוע, למשל, ממצבו הרפואי הידוע של הנבדק. חישוב ההסתברות לתסחיף ריאתי לאחר הבדיקה ( \ P_{2}) על פי ההסתברות לתסחיף לפני הבדיקה ( \ P_{1}) נעשה בדרך הבאה:
ההסתברות תומר ל Odds בצורה הבאה  \ O_{1}=P_{1}/(1-P_{1})
ה Odds לאחר הבדיקה יתקבלו מהכפלת ה Odds שלפני הבדיקה ביחס נראות  \ O_{2}=O_{1}*LR
ה Odds שלאחר הבדיקה יומרו בחזרה להסתברות  \ P_{2}=O_{2}/(1+O_{2})
על פי נתוני הדוגמה, אפשר לחשב את ההסתברות לקיומו של תסחיף ריאתי לאחר הבדיקה בנבדק שההסתברות לפני הבדיקה הייתה 70 אחוזים ושמיפוי הריאות זיהה תסחיף ריאתי בסבירות גבוהה (יחס נראות של 18.3), ולגלות שהיא עלתה ל־97 אחוזים. או בנבדקת עם הסתברות זהה לפני בדיקה אך שתוצאות מיפוי הריאות שלה נורמליות (יחס נראות של 0.1) ולחשב שההסתברות עתה היא 19 אחוזים בלבד.
דרך פשוטה יותר לחישוב הסתברות לאחר בדיקה עושה שימוש בנומוגרמה של פאגאן (Fagan). הנומוגרמה מורכבת משלושה קווי אורך מקבילים שעל שני הקיצוניים שבהם מופיעים ערכי הסתברויות (לפני בדיקה ואחרי בדיקה) ושעל הקו המרכזי שבהם מופיעים ערכי יחס נראות (ראו דוגמאות במקורות). המשכו של קו ישר שיימתח מערך ההסתברות לפני בדיקה, דרך ערך יחס נראות, יחצה את קו ההסתברות לאחר בדיקה בערכה המחושב.
דוגמה מעשית > יחס נראות ומדדים אחרים לבדיקות אבחון

| 0 | 1 | 2 | 3 |
| --- | --- | --- | --- |
|  |  | תסחיף ריאתי | תסחיף ריאתי |
|  |  | קיים | לא קיים |
| מיפוי ריאות | סבירות גבוהה | 102 | 14 |
| מיפוי ריאות | סבירות אחרת | 149 | 616 |
|  | סה"כ | 251 | 630 |
יחס נראות עדיף על ערכי מדדים אחרים, מסורתיים יותר, של בדיקות אבחון. רגישות וסגוליות למשל, מוגבלות ביכולתן להעריך רק בדיקות שתוצאותיהן דיכוטומיות, בעוד שיחסי נראות יכולים לתאר בדיקה עם מספר רב של תוצאות. כאשר התוצאות דיכוטומיות, יחושב יחס נראות חיובי (מסומן LR+‎) לזיהוי המחלה ויחס נראות שלילי (LR-‎) לשלילתה. אם בדוגמה הנוכחית, יתוארו התוצאות בצורה דיכוטומית על ידי קביעת הרף בין תוצאות בסבירות גבוהה לשאר התוצאות, תישמר יכולת זיהוי המחלה (יחס נראות חיובי של 18.3), אך תאבד יכולת הבדיקה לשלול תסחיף ריאתי (יחס נראות שלילי הוא היחס בין ההסתברות לתוצאה שלילית בחולים להסתברות לתוצאה שלילית בבריאים ובמקרה זה יחס נראות של 0.61 המצביע על שינוי לא משמעותי בהסתברות). באותה דרך, קביעת כל רף דיכוטומי אחר תגרום לאיבוד אינפורמציה.
ניתן לחשב את יחסי הנראות לפי הרגישות והסגוליות בדרך הבאה:
רגישות                          רגישות - 1
יחס נראות חיובי = -------------   יחס נראות שלילי = ------------
                   סגוליות - 1                        סגוליות
יחסי נראות עולים על רגישות וסגוליות גם בתכונתם לקבוע את ההסתברות לקיום המחלה על פי תוצאות הבדיקה בעוד שהאחרונים מוגבלים לקביעת ההסתברות לקיום המחלה על פי קיומה בנבדקים. תכונה דומה מתקיימת בערכי ניבוי (חיובי ושלילי) אלא שאלו, לא כמו יחסי נראות, רגישים לשיעור הימצאות המחלה ולכן לרוב אינם שימושיים.
ראו גם

מדדים לבדיקות אבחון
מבחן יחס הנראות
הערות שוליים

↑  Value of the ventilation/perfusion scan in acute pulmonary embolism. Results of the prospective investigation of pulmonary embolism diagnosis (PIOPED). The PIOPED Investigators. the journal of the American Medical Association. 1990 May 23-30;263(20):2753-9. PMID 2332918
יוזף סילני

יוזף סילני (בצ'כית: Josef Silný;‏ 23 בינואר 1902 – 15 במאי 1981) היה כדורגלן ומאמן צ'כוסלובקי, ששיחק בעמדת החלוץ.
ביוגרפיה

סילני החל את הקריירה כנער בהאנקה סלאביה קרומייריץ' ובגיל 21 עבר לסלביה פראג בשנת 1923. הוא זכה עימה בתואר האליפות הראשון בצ'כוסלובקיה ב-1925 כשהוא כובש 8 שערים. עונה לאחר מכן ב-1925/26 כבש 24 שערים ובסיומה עבר ליריבתה ספרטה פראג. בעונתו הראשונה בה זכה באליפות אך גם בטורניר של גביע מיטרופה, בו סיים כמלך השערים עם 5 כיבושים. במשחק הגמר הראשון נגד ראפיד וינה כבש צמד בניצחון 2–6 ובשני כבש בהפסד 2–1. ספרטה זכתה עם מאזן שערים טוב יותר בסיכום שני המשחקים. סילני היה כובש שערים טוב ובעונת 1930/31 זכה בתואר מלך שערי הליגה עם 18 כיבושים. ב-17 באוקטובר 1932 בדרבי נגד סלביה כבש את שערו ה-100 בליגה והיה לראשון לעשות זאת. בשנת 1933 עבר לנים הצרפתית וכעבור שנה חזר לצ'כוסלובקיה, הפעם לבוהמיינס 1905. משנת 1935 ועד לפרישתו ב-1940 סילני חזר למועדון נעוריו אז היה בו על תקן שחקן-מאמן.
במדי נבחרת צ'כוסלובקיה ערך את הופעת הבכורה ב-28 באוקטובר 1925 בניצחון 0–7 על יוגוסלביה בו כבש את השער החמישי במשחק. בתשע השנים הבאות סילני כבש 28 כיבושים ב-50 הופעות וממוקם במקום השלישי בטבלת הכובשים שלה בכל הזמנים בצוותא לאולדז'יך ניידלי. במוקדמות מונדיאל 1934 כבש במשחק ההעפלה בניצחון 1–2 נגד פולין בחוץ. בטורניר עצמו שיחק רק בשמינית הגמר נגד רומניה, שהיה גם למשחקו האחרון במדיה, וצ'כוסלובקיה הגיעה עד לגמר בו הפסידה למארחת איטליה.
תארים

אליפות צ'כוסלובקיה: 1925
אליפות צ'כוסלובקיה (2): 1926/27, 1931/32
גביע מיטרופה: 1927
סגנית גביע העולם: 1934
סגנית גביע מרכז אירופה: 30–1927
מלך השערים בליגה הצ'כוסלובקית: 1930/31
מלך השערים בגביע מיטרופה: 1927
יוזף פון אייכנדורף

| --- | --- |

 לידה:  10 במרץ 1788 Castle Lubowitz, רפובליקת פולין 
 פטירה:  26 בנובמבר 1857 (בגיל 69) ניסה, ממלכת פרוסיה 
 שם לידה:  Joseph Karl Benedikt von Eichendorff 
 מדינה:  ממלכת פרוסיה 
 מקום קבורה:  ניסה 
 מקום לימודים:  אוניברסיטת האלה-ויטנברג, אוניברסיטת היידלברג, Catholic Secondary School of St. Matthias in Wrocław, אוניברסיטת וינה 
 שפות היצירה:  גרמנית 
 זרם ספרותי:  הרומנטיקה, רומנטיקה גרמנית, ספרות רומנטית 
 יצירות בולטות:  Aus dem Leben eines Taugenichts, The Marble Statue 
 בן או בת זוג:  Aloysia von Eichendorff (7 באפריל 1815–3 בדצמבר 1855) 
 צאצאים:  Hermann Eichendorff, Therese von Eichendorff Besserer-Dahlfinger, Rudolf von Eichendorff 
 פרסים והוקרה:  אות המסדר מקסימיליאן של בוואריה למדעים ואמנויות (1853) 
 חתימה:   
 
יוזף פון אייכנדורף
יוזף פון אייכנדורף (10 במרץ 1788 - 26 בנובמבר 1857) היה משורר וסופר גרמני, מהבולטים שביוצרי הרומנטיקה בספרות הגרמנית. כחמשת אלפי הלחנים של שיריו הפכוהו לאחד המולחנים ביותר שבין משוררי גרמניה, אך גם הנובלות פרי עטו לא נשתכחו ונקראות גם כיום.
בין העיבודים המפורסמים ביותר שזכו להם שיריו, ארבעה שירים אחרונים מאת ריכרד שטראוס.
ממשפחת אצולה שלזית, אייכנדורף למד משפטים בהיידלברג (1807), שם פרסם את החרוז הראשון שלו והתוודע לחוג הרומנטיקה. בהמשך לימודיו בברלין (1809–1810) פגש את מנהיגי התנועה הלאומית הרומנטית. כשפרצה מלחמת השחרור הפרוסית בשנת 1813, אייכננדורף התגייס לפריקורפס ונלחם נגד נפוליאון. לאחר המלחמה מילא תפקידים בשירות המדינה הפרוסית בדנציג וקניגסברג (כיום קלינינגרד, רוסיה), ואחרי 1831, בברלין. בשנת 1844 פרש משירות המדינה כדי להתמסר כולו לכתיבתו, ופרסם את חיבורו על תולדות הספרות הגרמנית ותרגומים של סופרים ספרדים.
לקריאה נוספת

עמוס נוי, "פתח דבר", בתוך: יוזף פון אייכנדורף, מחייו של לא יוצלח (תרגם מגרמנית: ידידיה פלס), תל אביב, עם עובד, 2016.
הערות שוליים

↑  Editors of Encyclopaedia Britannica, [https://www.britannica.com/biography/Joseph-Freiherr-von-Eichendorff Joseph, baron von Eichendorff
German writer], ENCYCLOPAEDIA BRITANNICA
| --- | --- |
בקרת זהויות :  NLI: 987007260723605171  PLWABN: 9810646540105606  BIBSYS: 90079804  BNE: XX914254  BnF: cb11988782j (data)  CANTIC: a10077030  CiNii: DA0037523X  GND: 118529390  ICCU: CFIV010414  ISNI: 0000 0001 2098 8974  LCCN: n81047567  MusicBrainz: f43f70ba-6452-48cf-8a3f-ac08180ad665  NDL: 00513061  NKC: jn20000601466  NLA: 35845993  NLG: 123735  NLK: KAC199607918  NTA: 068790147  RSL: 000016658  SELIBR: 184664  SNAC: w67t1w63  SUDOC: 027956784  Trove: 814776  VcBA: 495/12871  VIAF: 7399816   WorldCat (עם VIAF): 7399816 
ערך זה הוא קצרמרבנושא משוררים ובנושא סופרים. אתם מוזמנים לתרום לוויקיפדיה ו.
יחסי אורוגוואי–איראן

| יחסי אורוגוואי–איראן |
| --- | --- |
אורוגוואי: איראן


אורוגוואי: איראן
שטח (בקילומטר רבוע)
176,215: 1,648,195
אוכלוסייה
3,386,108: 91,781,231
תמ"ג (במיליוני דולרים)
77,241: 401,505
תמ"ג לנפש (בדולרים)
22,811: 4,375
משטר
רפובליקה: רפובליקה אסלאמית

יחסי אורוגוואי–איראן הם יחסי חוץ בין אורוגוואי לאיראן. איראן מחזיקה שגרירות במונטווידאו. אורוגוואי מחזיקה שגרירות בטהראן.
היסטוריה

איראן היא שותפה מסחרית חשובה לאורוגוואי, עם מכירות חשובות של אורז, צמר ופולי סויה. ממשלת אורוגוואי תחת שלטון הנשיא חוסה מוחיקה הגבירה את יחסיה עם איראן; בתחילת 2011, איבון פאסדה, יו"ר בית הנבחרים של אורוגוואי, ערכה ביקור רשמי באיראן, ואחריו שר החוץ לואיס אלמרגו. בתחילת 2012, עלי אסגר חאג'י, המשנה לשר החוץ איראני לאמריקה הלטינית, ערך לעצמו ביקור רשמי באורוגוואי.
שתי המדינות חברות ב-G77.
ראו גם

יחסי החוץ של איראן
יחסי אורוגוואי – קוריאה הצפונית

| יחסי אורוגוואי – קוריאה הצפונית |
| --- | --- |
אורוגוואי: קוריאה הצפונית


אורוגוואי: קוריאה הצפונית
שטח (בקילומטר רבוע)
176,215: 120,538
אוכלוסייה
3,386,108: 26,517,006
תמ"ג (במיליוני דולרים)
77,241: 
תמ"ג לנפש (בדולרים)
22,811: 
משטר
רפובליקה: דיקטטורה, טוטליטריזם, משטר חד מפלגתי

יחסי אורוגוואי–קוריאה הצפונית הם יחסי החוץ אורוגוואי וקוריאה הצפונית.
סקירה כללית

בין שתי המדינות לא מתקיימים כלל יחסים דיפלומטיים, ובנובמבר 2016 הצהיר שר החוץ של אורוגוואי רודולפו נין נובואה, במהלך ביקורו בקוריאה הדרומית, כי לא יחול שום שינוי ביחסה של אורוגוואי לקוריאה הצפונית כל עוד פיונגיאנג תמשיך לעמוד בשאיפות הגרעין שלה.
יחסי אורוגוואי–איסלנד

| יחסי אורוגוואי–איסלנד |
| --- | --- |
אורוגוואי: איסלנד


אורוגוואי: איסלנד
שטח (בקילומטר רבוע)
176,215: 103,000
אוכלוסייה
3,386,108: 394,617
תמ"ג (במיליוני דולרים)
77,241: 31,020
תמ"ג לנפש (בדולרים)
22,811: 78,608
משטר
רפובליקה

יחסי אורוגוואי–איסלנד הם היחסים הדיפלומטיים בין אורוגוואי לאיסלנד.
סקירה כללית

איסלנד כוננה יחסים דיפלומטיים עם אורוגוואי ב-18 ביוני 1991.
נציגויות דיפלומטיות

אורוגוואי מיוצגת באיסלנד באמצעות שגרירותה בלונדון, הממלכה המאוחדת, ובנוסף מחזיקה קונסוליית כבוד ברייקיאוויק.
איסלנד מיוצגת באורוגוואי באמצעות שגרירותה בוושינגטון הבירה, ארצות הברית, ובנוסף מחזיקה קונסוליית כבוד במונטווידאו.
יחסי מקסיקו–קרואטיה

| יחסי מקסיקו–קרואטיה |
| --- | --- |
מקסיקו: קרואטיה


מקסיקו: קרואטיה
שטח (בקילומטר רבוע)
1,964,375: 56,594
אוכלוסייה
131,133,866: 3,868,460
תמ"ג (במיליוני דולרים)
1,788,887: 82,689
תמ"ג לנפש (בדולרים)
13,642: 21,375
משטר
רפובליקה פדרלית: רפובליקה

יחסי מקסיקו–קרואטיה הם היחסים הדו-צדדיים בין קרואטיה למקסיקו. שתי המדינות חברות בארגונים בינלאומיים רבים, כולל האו"ם, קרן המטבע הבינלאומית, הבנק העולמי וארגון הסחר העולמי.
היסטוריה

בעקבות העצמאות של קרואטיה מיוגוסלביה ביוני 1991, מקסיקו הכירה במדינה העצמאית החדשה ב-22 במאי 1992. היחסים הדיפלומטיים בין המדינות כוננו רשמית ב-6 בדצמבר 1992. מאז הקמתם היו היחסים הדיפלומטיים מוגבלים.
במרץ 2002 ביקר נשיא קרואטיה סטייפן מסיץ' במקסיקו כדי להשתתף בוועידה הבינלאומית בנושא מימון לפיתוח במונטריי. זה היה הביקור הראשון והגבוה ביותר שערך ראש מדינה קרואטי במקסיקו. באוקטובר 2008 ערכה שרת החוץ המקסיקנית פטריסיה אספינוסה קנטיאנו ביקור רשמי בקרואטיה, שהיה הביקור הראשון ברמת השרים של פקיד מקסיקני בקרואטיה מאז כינון היחסים הדיפלומטיים. בשנת 2016, קרואטיה הציעה שהיא עשויה לפתוח שגרירות קבועה במקסיקו כדי להקל על היחסים והסחר בין שתי המדינות.
ביקורים רמי דרג

ביקורים רמי דרג מקרואטיה במקסיקו
סגן שר החוץ פריין קרינץ (1997)
הנשיא סטייפן מסיץ' (2002)
ביקור שרת חוץ ממקסיקו בקרואטיה
שרת החוץ פטריביה אספינוסה קנטיאנו (2008)
הסכמים דו צדדיים

שתי המדינות חתמו על כמה הסכמים דו-צדדיים כמו מזכר הבנות להקמת מנגנון התייעצות בענייני עניין הדדי (2008); הסכם לביטול דרישות הוויזה לבעלי דרכון דיפלומטי ורשמי (2008) והסכם לשיתוף פעולה חינוכי, תרבותי וספורט (2011).
קרואטים במקסיקו

קיימת במקסיקו קהילת מהגרים קטנה של קרואטים, בעיקר בעיר הבירה וסביבתה. בקרואטיה זוכים לפופולריות המטבח המקסיקני, מוזיקה (מריאצ'י) ואופרות סבון. "לוס קבאיירוס" היא הלהקה הקרואטית הראשונה שמבצעת מוזיקה מקסיקנית מסורתית. בשנת 2000 היא השתתפה בהצלחה במפגש השביעי הבינלאומי של מריאצ'י ושל צ'רריה (אנ') בגוודלחרה.
המלח הקרואטי וינקו פאלטין הצטרף למשלחת שהוביל פרנסיסקו דה מונטחו בחצי האי יוקטן. כחבר בפרובינציה הדומיניקנית המקסיקנית בסנט ג'יימס, התכונן פאלטין להיות כומר בבירה המקסיקנית של דומיניק הקדוש. בסוף קיץ 1546 הוא חזר לאירופה.
המיסיונר הישועי הקרואטי מהמאה ה-18 פרדיננד קונשצ'אק הפך לאחד החוקרים המפורסמים ביותר של חצי האי המקסיקני באחה קליפורניה, והוכיח כי מדובר בחצי אי. קונשצ'אק היה מתמטיקאי, אסטרונום, טבע, גאולוג, בונה דרכים וסוללות ומפקח על כל צמצום הישועים במקסיקו. האי המקסיקני הקטן רוקה קונסאג נקרא על שמו.
הכומר הישועי הקרואטי איוואן רטקאי הגיע לאזור צ'יוואווה של ימינו בשנת 1680. הוא כתב שלושה דוחות מאוד מפורטים על טיולו, נוף, כמו גם על החיים, הטבע והמנהגים של ילידי הארץ. אלה הם התיאורים העתיקים ביותר של אזור זה. עם מסע המסע השלישי שלו, רטקאי צירף מפה של הפרובינציה המסומנת ברוחב הרוחב והאורך, חלקים מהעולם, תחנות מיסיונריות ופורות ספרדיות, בתי גידול של שבטים אינדיאנים ונהרות והרים. זוהי גם אחת מיצירות המיפוי הראשונות של סופרים קרואטים, והמפה העתיקה ביותר של אותה מחוז מקסיקני. המפה נערכה בשנת 1683 כציור על נייר. המקור נשמר בארכיון הישועי המרכזי ברומא. עותק קטן פורסם על ידי EJ Burrus ב-La obra de la Provincia cartografico Mexicana de la Compañía de Jesús, 1567-1967, מדריד 1967, P. II. carta Nr. 16.
שיתוף פעולה כלכלי

בשנת 1997 חתמה מקסיקו על הסכם סחר חופשי עם האיחוד האירופי. בשנת 2017 הסתכם הסחר בין קרואטיה למקסיקו ב-44 מיליון דולר. בשנת 2015 ייצאה קרואטיה למקסיקו סחורות בשווי 25.4 מיליון דולר וייבאה ממנה סחורות בשווי 20.6 מיליון דולר. הייצוא העיקרי של קרואטיה למקסיקו כולל: מכונות יציקה ומכשירים, עור ורסטורס של תחמוצות מתכת. הייצוא העיקרי של מקסיקו לקרואטיה כולל: רכבי הובלה, מכונות ומכשירים לעטיפת סחורה וחלקי מושבים. חברות רב-לאומיות מקסיקניות כמו אמריקה מוביל וסמקס פועלות בקרואטיה.
נציגויות דיפלומטיות

קרואטיה מוסמכת למקסיקו משגרירותה בוושינגטון די. סי., ארצות הברית ומחזיקה בקונסוליית כבוד במקסיקו סיטי.
מקסיקו מוסמכת לקרואטיה משגרירותה בבודפשט, הונגריה ומחזיקה בקונסוליות כבוד בספליט ובזאגרב.
יחסי אורוגוואי–אירלנד

| יחסי אורוגוואי–אירלנד |
| --- | --- |
אורוגוואי: אירלנד


אורוגוואי: אירלנד
שטח (בקילומטר רבוע)
176,215: 70,273
אוכלוסייה
3,386,108: 5,268,332
תמ"ג (במיליוני דולרים)
77,241: 545,629
תמ"ג לנפש (בדולרים)
22,811: 103,568
משטר
רפובליקה

יחסי אורוגוואי–אירלנד הם יחסי החוץ בין אורוגוואי לאירלנד.